
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 672 

8 Αυγούστου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ίδρυσις και λειτουργία Σχολής Εκκλησιαστικής 
Βυζαντινής Μουσικής, του Ιερού Καθεδρικού Ναού 

Αθηνών. 1 

Σύστασις και λειτουργία Εκκλησιαστικού Ιδρύματος υ¬ 
πό την επωνυμία «Ενοριακόν Πνευματικόν Κέντρον 
του Ιερού Καθεδρικού Ναού των Αθηνών «Ο 
ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ της Ιερός 


Αρχιεπισκοπής Αθηνών. 2 

Ίδρυση Σχολής Βυζαντινής Μουσικής υπό την επωνυ¬ 
μία «Ο ΑΓΙΟΣ ΜΗΝΑΣ» της Ιερός Μητροπόλεως 
Καστοριάς. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2412 ( 1 ) 

Ίδρυσις και λειτουργία Σχολής Εκκλησιαστικής 
Βυζαντινής Μουσικής, του Ιερού Καθεδρικού Ναού 
Αθηνών. 

Ο ΑΡΧΙΕΠΙΣΚΟΠΟΣ 
ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ 
Έχοντες υπ’ όψη: 

1. Τας διατάξεις των άρθρων 1, παράγρ. 4 και 29 του 
Νόμου 590/1977 (ΦΕΚ 146/1977 τεύχος Α') «Περί του 
Καταστατικού Χάρτου της Εκκλησίας της Ελλάδος». 

2. Τας διατάξεις του άρθρου 20 του υπ’ αριθμ. 1/1969 
Κανονισμού της Ιεράς Συνόδου (ΦΕΚ 185/τ.Α'/11.9.1970) 
εν συνδυασμοί) προς το άρθρον 67 του Ν. 590/1977. 

3. Την μεγάλην καλλιτεχνικήν και εθνικήν αξίαν της πα¬ 
τρώας ημών Βυζαντινής Εκκλησιαστικής Μουσικής. 

4. Την υπ' 836/10.6.1997 πρότασιν ημών προς την Ιεράν 
Σύνοδον. 

5. Την από 16.7.1997 εγκριτικήν Απόφασιντης Δ.Ι.Σ., α- 
ποφασίζομεν: 

1. Την ίδρυσιν και λειτουργίαν Σχολής Εκκλησιαστικής 
Βυ 7 .τινής Μουσικής εις τον Καθεδρικόν Ναόν των 
Αθηνών, με σκοπόν την ανάπτυξιντου ενδιαφέροντος διά 
την παραδοσιακήν Βυζαντινήν Εκκλησιαστικήν Μουσικήν, 
την διδασκαλίαν αυτής, την προσέλκυσιν νέων και την εκ- 
παίδευσιν αυτών εις το διακόνημα του χορωδού του 
Καθεδρικού Ναού, καθώς και την παροχήν πάσης (ρύσε¬ 


ως βοήθειας εις τους Ιεροψάλτας οι οποίοι υπηρετούν ή¬ 
δη εις το ειρημένον Ναόν. 

2. Τα της Διοικήσεως και λειτουργίας της εν λόγω σχο¬ 
λής η οποία θα τελή υπό την άμεσον εποπτείαν της καθ’ η¬ 
μάς Ιεράς Αρχιεπισκοπής Αθηνών καθορίζονται υπό ιδιαι¬ 
τέρου Κανονισμού. 

Η παρούσα να δημοσιευθή εις την Εφημερίδα της 
Κυβερνήσεως και το Περιοδικόν «ΕΚΚΛΗΣΙΑ». 

Αθήνα, 22 Ιουλίου 1997 
Ο Αρχιεπίσκοπος . 

ΐ Ο Αθηνών και πάσης Ελλάδος ΣΕΡΑΦΕΙΜ 


ΚΑΝΟΝΙΣΜΟΣ 

ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ, 

ΣΧΟΛΗΣ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ ΜΟΥΣΙΚΗΣ 
ΤΟΥ ΙΕΡΟΥ ΚΑΘΕΔΡΙΚΟΥ ΝΑΟΥ ΑΘΗΝΩΝ 

Άρθρον 1 
Έδρα της Σχολής. 

Έδρα της Σχολής της Εκκλησιαστικής Βυζαντινής 
Μουσικής, ορίζεται το επί της οδού Αδριανού 92 κτίριον 
του Καθεδρικού Ναού των Αθηνών. 

Άρθρον 2 

, Τίτλος της Σχολής. 

Ο τίτλος της Σχολής είναι «ΣΧΟΛΗ ΒΥΖΑΝΤΙΝΗΣ 
ΕΚΚΛΗΣΙΑΣΤΙΚΗΣ ΜΟΥΣΙΚΗΣ ΚΑΘΕΔΡΙΚΟΥ ΝΑΟΥ ΤΩΝ 
ΑΘΗΝΩΝ - Ο ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ». 

Η Σχολή χρησιμοποιεί κυκλικήν σφραγίδα με διάμετρον 
και τύπον όμοιον προς τας σφραγίδας εις τας οποίας α- 
ναφέρεται το σχετικό διάταγμα «περί εμβλημάτων του 
Κράτους και τύπου των σφραγίδων». 

Ειςτην εξωτερικήντης πλευράν η σφραγίς φερειτηνέν- 
δειξιν «ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ» και εσωτερικώς 
την φράσιν «ΣΧΟΛΗ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ 
ΜΟΥΣΙΚΗΣ». Εις το μέσον αυτής φέρει την εικόνα του 
Ευαγγελισμού της Θεοτόκου. 

Άρθρον 3 
Σκοποί και Στόχοι. 

1. Η διδασκαλία, καλλιέργεια και η διάδοσις της ελλη¬ 
νορθόδοξου πατροπαραδότου Εκκλησιαστικής Βυζαντι- 

νής Μουσικής τόσον εις θεωρητικόν, όσον και εις πρακτι¬ 
κόν επίπεδον. 

2. Η ανάδειξις νέων Ιεροψαλτών διά την στελέχωσιν των 
Ιερών αναλογίωντου Καθεδρικού Ναού και εμπέδωσιν εις 
αυτούς συνειδήσεως, ότι ως βοηθοί κατά την τέλεσιντων 
Ιερών Μυστηρίων και ακολουθιών επιτελούν εκκλησιαστι¬ 
κήν διακονίαν. 

3. Η συμπλήρωσις της μορφώσεως και παιδείας, περί 
την εκκλησιαστικήν βυζαντινήν μουσικήν, καθώς και η πα¬ 
ροχή πάσης φύσεως βοήθειας, εις τους ήδη υπηρετού- 
ντας εις τον Καθεδρικόν Ναόν Ιεροψάλτας. 

4. Η υπεύθυνος διδασκαλία της Βυζαντινής Μουσικής, 
κυρίως από τους πεπειραμένους Πρωτοψάλτην και 
Λαμπαδάριον του Καθεδρικού ναού των Αθηνών, αλλά και 
ετέρους.μουσικοδιδασκάλους. 

5. Η δημιουργία χορών (συμπεριλαμβανομένης και της 
συγκροτήσεως παιδικής χορωδίας) διά την πρωτότυπον 
εκτέλεσιν εκκλησιαστικών ύμνων και μουσικών κειμένων, 
καθώς και η οργάνωσις και πραγματοποίησις κατά και¬ 
ρούς πνευματικών - καλλιτεχνικών εκδηλώσεων. 

6. Η θεωρητική έρευνα και η δημοσίευσις των επιτευγ¬ 
μάτων, αναφορικά με την προέλευσιν και εξέλιξιν κατά 
καιρούς της πατρώας εκκλησιαστικής μουσικής. Αυτό 
μπορεί να επιτευχθή σε συνεργασία με άλλους φορείς 
(Υπουργεία Πολιτισμού και Παιδείας), με επισκέψεις εις 
Ιεράς Μονάς του Αγίου Όρους, καθώς και με επισκέψεις 
εις Ιεράς Μονάς της Ελληνικής Επικράτειας γενικότερον, 
και άλλας εκδηλώσεις. 

7. Ηπροβολήκαιηέξαρσιςτου μεγαλείου του παραδο¬ 
σιακού μουσικού εκκλησιαστικού θησαυρού ως ιεράς πα- 
ραδόσεως της ορθοδοξίας με εκδηλώσεις, δημοσίας εμ¬ 
φανίσεις και άλλα πρόσφορα μέσα εν τη ημεδαπή και τη 
Αλλοδαπή. Αυτό δύναται να επιτευχθή με την οργάνωσιν 
καιπραγματοποίησιν σεμιναρίων, συμποσίων κ.λπ. με την 
φιλοξενίαν σπουδαστών άλλων Βυζαντινών Σχολών, με ε¬ 
πισκέψεις και εκδρομές τόσο εις τον ελληνικόν χώρον, ό¬ 
σο και εις το εξωτερικόν. 

Άρθρον 4 
Πόροι 

Οι πόροι με τους οποίους συντηρείται η Σχολή είναι: 

1. Αι εκάστοτε επιχορηγήσεις του Καθεδρικού Ναού 
των Αθηνών, κρατικοί και ιδιωτικοί τοιαύται. 

2. Η εισφορά η οποία καταβάλλεται άπαξ του έτους, κα¬ 
τά την εγγραφήν των μαθητών εις την Σχολήν, εκ δραχ¬ 
μών χιλίων (1000) και δύναται να αναπροσαρμόζεται με α- 
πόφασιντου Δ.Σ. 

3. Δωρεαί και κληροδοτήματα. 

Άρθρον 5 

Διοίκησις - Αρμοδιότητες ΔιοικητικούΣυμβουλίου. 

1. Η Σχολή διοικείται από πενταμελές Διοικητικόν 
Συμβούλιον, αποτελούμενον από έναν Εφημέριον του 
Καθεδρικού Ναού ως Πρόεδρον, τον Διευθυντήντης Σχολής 
και τρεις λαϊκούς φίλους της Βυζαντινής Εκκλησιαστικής 
Μουσικής, διοριζόμενους επί τριετή θητεία από το 
Μητροπολιτικόν Συμβούλιον της Ιεράς Αρχιεπισκοπής 
Αθηνών, κατόπιν προτάσεως του Προέδρου της Σχολής. Το 
αξίωμα αυτών που μετέχουν εις το Διοικητικόν Συμβούλιον 
είναι τιμητικόν και άμισθον. Το Διοικητικόν Συμβούλιον εκλέ¬ 
γει τον ταμίαν και τον γραμματέαν αυτού. 

2. Εις περίπτωσιν κατά την οποίαν μέλος του Δ.Σ. κω¬ 
λύεται ειςτην άσκησιντων καθηκόντων του ή δεν ανταπο- 
κρίνεται πλήρως εις τας υποχρεώσεις αι οποίαι απορρέ¬ 


ουν από τα καθήκοντά του αντικαθίσταται με απόφασιν 
του Διοικητικού Συμβουλίου, πλήρως ητιολογημένην. 

3. Ο Πρόεδρος εκπροσωπεί την Σχολήν δημοσία ενώ¬ 
πιον κάθε αρχής. Διενεργεί και υπογράφει την επίσημον 
αλληλογραφίαν της Σχολής, καθώς και τα ενδεικτικά και 
τα πτυχία των μαθητών. 

4. Το Δ.Σ. συνεδριάζει τακτικώς άπαξ εκάστου μηνός, 
κατά λήξιν του σχολικού έτους και εκτάκτως όταν παρί- 
σταται ανάγκη. 

5. Ο Διευθυντής της Σχολής είναι υπεύθυνος διά την 
εύρρυθμον λειτουργίαν της και εφαρμογήν του αναλυτι¬ 
κού προγράμματος, καθώς και διά την παρακολούθησιν 
και επίδοσιν των μαθητών αυτής. Δύναται να είναι και ο ί¬ 
διος μέλος του διδακτικού προσωπικού της Σχολής, διά 
το οποίον είναι υπεύθυνος αναφερόμενος σχετικώς (γρα- 
πτώς ή προφορικώς) εις το Δ.Σ. 

Εισηγείται επίσης εις το Δ.Σ. ό,τι κρίνει απαραίτητο δια 
την ομαλήν λειτουργίαν της Σχολήν, την απονομήν βραβεί¬ 
ων και επαίνων ή ψυχαγωγικών εκδρομών καιτηντέλεσιν ει¬ 
δικών Θ. Λειτουργιών ή ακολουθιών διά τους μαθητάς. 

6. Το διδακτικόν προσωπικόν διορίζεται από το Δ.Σ. ύ¬ 
στερα από εισήγηση του Διευθυντού της Σχολής και μετά 
από αίτησιν των ενδιαφερομένων προς το Δ.Σ. 

Φέρει την ευθύνην διά την καλήν λειτουργίαν της 
Σχολής, την πιστήν εφαρμογήν του αναλυτικού προγράμ¬ 
ματος και κυρίως διά την αγωγήν των μαθητών. 

Οι προσλαμβανόμενοι ως διδακτικόν προσωπικόν της 
Σχολής, θα πρέπει να έχουν δίπλωμα ή πτυχίον μουσικο- 
διδασκάλου Βυζαντινής Σχολής ανεγνωρισμένης υπάτου 
Κράτους και προϋπηρεσίαν εις τον αναλόγιον ως 
Πρωτοψάλται. 

Εις τον Διευθυντήν της Σχολής και εις τους διδάσκο¬ 
ντας χορηγείται χρη ματικόν ποσόν διάτα έξοδα κινήσεως 
αυτών το οποίον καθορίζεται με απόφασιν του Δ.Σ. 

7. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 

Υπογράφει μετά του Προέδρου τας διπλοτύπους απο¬ 
δείξεις εισπράξεως και πληρωμής, τας οποίας εις περί- 
πτωσιν απουσίας του μπορεί να υπογράφει αντ’ αυτού και 
ο Διευθυντής της Σχολής. 

Όλαι αι δαπάναιτης Σχολής ενεργούνται κατόπιν εγκρί- 
σεως του Δ.Σ. 

8. Ο Γραμματέαςτου Δ.Σ.: 

Διενεργεί την αλληλογραφίαν της Σχολής. 

Τηρεί το πρωτόκολλον και το αρχείον αυτής. 

Τηρεί το βιβλίον μητρώου και προόδου των μαθητών. 

Τηρείτο βιβλίον πράξεων του Δ.Σ. 

Καταρτίζει μετά του Ταμίου τον Προϋπολογισμόν και 
τον απολογισμόν. 

Με απόφασιν του Δ.Σ. είναι δυνατόν να τηρούνται και 
άλλα βιβλία τα οποία θα διευκολύνουν την ομαλοτέραν 
λειτουργίαν της Σχολής. 

9. Το Διοικητικόν Συμβούλιον λογίζεται εις απαρτίαν ό¬ 
ταν παρίστανται τρία τουλάχιστον μέλη αυτού, από τα ο¬ 
ποία το ένα είναι ο Πρόεδρος, αι δε αποφάσεις λαμβάνο- 
νται με πλειοψηφίαν των παρόντων μελών. 

10. Την πρόσληψιν βοηθητικού προσωπικού, απαραιτή¬ 
του διά την εύρρυθμον λειτουργίαν της Σχολής, αποφα¬ 
σίζει το Δ.Σ. 

Άρθρον 6. 

Κύκλος Σπουδών - Διάρκεια Ύλη. 

Το σχολικόν έτος αρχίζει την πρώτην Δευτέραν του 
Οκτωβρίου και τελειώνει την 25ην Μάίου του επομένου έ¬ 
τους αι δε εξετάσεις αρχίζουν τον Μάίον και δύνανται να 
παραταθούν και τον Ιούνιον. 

Το σχολικόν έτος διαιρείται εις δύο τετράμηνα. Απάτην 
Ιην Φεβρουάριου μέχρι την 16ην Φεβρουάριου διενερ- 
γούνται οι εξετάσεις του α' τετραμήνου. Από 20ήν Μάίου 
μέχρι ΙΟην Ιουνίου διενεργούνται οι εξετάσεις του Β' τε¬ 
τραμήνου. Οι μαθηταί υποβάλλονται εις κατατακτηρίους, 
προαγωγικάς και απολυτηρίους εξετάσεις. 

Ο κύκλος σπουδών είναι πενταετής. Ο Διευθυντής της 
Σχολής εις συνεργασίαν με το διδακτικόν προσωπικόν κα¬ 
θορίζει την διδακτέαν ύλην κατ’ έτος σπουδών. Η διδα¬ 
κτέα ύλη εις γενικάς γραμμάς καθορίζεται ως εξής: 

Πρώτον έτος σπουδών: Θεωρία Βυζαντινής Μουσικής - 
Ασκήσεις - Σύντομον Αναστασιματάριον. 

Δεύτερον έτος σπουδών: Θεωρία Βυζαντινής Μουσικής 
- Αργόν Αναστασιματάριον - Τυπικόν. 

Τρίτον έτος σπουδών: Αργαί δοξολογίαι - Πολυέλεοι - 
Κεκραγάρια - Ανοιξαντάρια - Τυπικόν - Ερμηνεία 
Εκκλησιαστικών Ύμνων. 

Τέταρτον έτος σπουδών: Χερουβικά - Τρισάγια - 
Ιδιόμελα Μ. Τεσσαρακοστής καί Μεγάλα Προκείμενα - 
Ερμηνεία Εκκλησιαστικών Ύμνων - Τυπικόν - 
Παρακολούθησις εις αναλόγιον. 

Πέμπτον έτος σπουδών: Τυπικόν - παρακολούθησις εις 
αναλόγιον - Λειτουργική - Τελετουργική - Υμνολογία - 
Ιστορία Βυζαντινής Μουσικής. 

Η ανωτέρω ύλη δύναται να ανακατενέμεται κατά την 
διάρκειαν των διδακτικών ετών ή και να επεκτείνεται κατά 
την κρίσιν του διδακτικού προσωπικού πάντοτε όμως με 
την έγκρισιντου Διευθυντού της Σχολής. 

Άρθρον 7 
Εγγραφοί 

Αι εγγραφαί των μαθητών γίνονται από 1ης έως 30ης 
Σεπτεμβρίου εκάστου έτους και δύνανται να παραταθούν 
μόνον εφόσον δεν έχει συμπληρωθεί ο αριθμός των μα¬ 
θητών κάποιας τάξεως. Οι παλαιότεροι μαθηταί οι οποίοι 
δεν προσέρχονται εγκαίρως διά την εγγραφήν των, δεν έ¬ 
χουν κανένα δικαίωμα προτιμήσεως έναντι των νέων μα¬ 
θητών της Σχολής. 

Διά την εγγραφήν μαθητού απαιτούνται τα κατωτέρω: 

1. Αίτησιςτου ενδιαφερομένου μαθητού ή του γονέως ή 
του κηδεμόνοςτου. 

2. Ηλικία άνω των 10 ετών. 

3. Πιστοποιητικόν γεννήσεως Δήμου ή Κοινότητος. 

4. Καταβολή της ετήσιας εισφοράς που καθορίζεται α¬ 
πό το Δ.Σ. ως δικαίωμα εγγραφής. 

Εις περίπτωσιν εγγραφής ανηλίκου ή συγκατάθεσις 
των γονέων ή του ασκούντος την γονικήν μέριμναν ή την 
κηδεμονίαν δίδεται με υπεύθυνον δήλωσιντου Ν. 1599/86, 
η οποία θεωρείται υπάτης Αστυνομίας διά το γνήσιον της 
υπογραφής. 

Άρθρον 8 
Σχολικοί Διατάξεις 

1. Εις έκαστον μαθητήν χορηγείται υπό της Σχολής βι- 
βλιάριον σπουδών, το οποίον διατηρεί μέχρι τέλους των 
σπουδών του. Αυτό χρησιμοποείται ως ταυτότητα του 
μαθητού, όπου καταχωρούνται κάθε διδικτικόν έτος οι 
βαθμοί των σπουδών του κάθε άλλη ένδειξις, χρήσιμος 
κατά την γνώμην της Σχολής. Ο τύπος του βιβλιαρίου κα¬ 
θορίζεται από την Διεύθυνσιν της Σχολής. 

2. Κάθε μαθητής οφείλει να παρακολουθή ανελλιπώς τα 
μαθήματα της Σχολής. Μαθητής ο οποίος απουσιάζει κα¬ 
τά την διάρκειαν του α' τετραμήνου περισσότερον από 20 
ώρας, αποκλείεται από τον διαγωνισμόν του τετραμήνου 
αυτού, Εις περίπτωσιν κατά την οποίαν οι απουσίες θεω¬ 


ρούνται δικαιολογημένες, τότε παραπέμπεται εις ολικήν 
εξέτασιν τον Σεπτέμβ ριο ν. 

Άρθρον 9 

Εσωτερικοί Διατάξεις. 

1. Οι μαθηταί από την κατάταξίν τους εις την Σχολήν υ- 
πόκεινται εις όλας τα διατάξεις του παρόντος 
Κανονισμού, υποχρεούμενοι να συμπεριφέρωνται με σε¬ 
βαστόν εντός και εκτός της Σχολής ως αρμόζει εις σπου¬ 
δαστήν Εκκλησιαστικού Ιδρύματος. 

2. Πρέπει να παρευρίσκωνται εγκαίρως εις τας παρα¬ 
δόσεις και να παρακολουθούν μετά προσοχής τα διδα¬ 
σκόμενα μαθήματα. Απαγορεύεται να εξέρχωνται από 
τας τάξεις πριν την λήξιντου μαθήματος, εκτός και αν υ¬ 
πάρχει σοβαρός λόγος και με την άδειαντου διδάσκοντος 
καθηγητού. 

3. Ολοι οι μαθηταί της Σχολής προμηθεύονται εγκαίρως 
και με έξοδά τους, τα με υπόδειξιν της Σχολής απαιτού- 
μενα για την διδασκαλίαν βιβλία και λαμβάνουν γνώσιν 
των εκάστοτε ειδοποιήσεων που γίνονται με αναγγελίαν 
εις τον πίνακα ανακοινώσεων της Σχολής. 

4. Έκαστος μαθητής οφείλη να παρέχη την σύμπραξιν 
αυτού εις τας Συναυλίας της Σχολής ή εις τας εορταστι- 
κάς και άλλας εκδηλώσεις, καλούμενος διάτούτα υπό την 
Διεύθυνσιν της Σχολής. 

5. Απαγορεύεται εις τους μαθητάς η σύστασις μουσι¬ 
κού συλλόγου ή η συμμετοχή εις άλλους συλλόγους και 
κάθε σύμπραξις εις συναυλίας, ή επιδείξεις άνευ της α- 
δείας της Διευθύνσεως της Σχολής. 

Άρθρον 10 
Εξετάσεις. 

1. Αι εξετάσεις της Σχολής διακρίνονται εις κατατακτη¬ 
ρίους, προαγωγικάς και απολυτηρίους. 

2. Εις ημέραν και ώραν η οποία θα ορίζεται από την 
Σχολήν, δύναται να προσέρχεται εκείνος που επιθυμεί κα¬ 
τατακτήριον εξέτασιν, προκειμένου μετά απ’ αυτήν να α- 
ποφασισθή αν θα γίνη δεκτός εις την Σχολήν και εις ποιαν 
τάξιν αναλόγως των γνώσεων που έχει. 

3. Αι προαγωγικαί εξετάσεις, προσδιορίζονταιι με ειδι¬ 
κόν πρόγραμμα που τοιχοκολλάται εγκαίρως εις την 
Σχολήν, όπου αναφέρονται η έναρξις και η λήξις αυτών 
και η ημέρα και ώρα κατά την οποίαν εξετάζεται κάθε μά¬ 
θημα. Μαθηταί που δικαιολογημένως δεν δύνανται να 
συμμετάσχουν εις τας προαγωγικάς εξετάσεις, οφείλουν 
να το γνωστοποιούν εις τον Διευθυντήν της Σχολής προ 
των εξετάσεων. Διά τους ανωτέρω δύναται να δοθή η δυ- 
νατότης να εξετασθούν εις χρόνον που θα καθορίζεται με 
απόφασιν της Σχολής. 

4. Αι απολυτήριοι εξετάσεις διά την απόκτησιντου πτυ¬ 
χίου του Ιεροψάλτου διενεργούνται κατά τοους μήνας, 
Ιούνιον, Σεπτέμβριον και Φεβρουάριον. 

5. Η βαθμολογία των απολυτηρίων εξετάσεων αναγρά¬ 
φεται εις το πτυχίον και περιλαμβάνει τους εξής χαρακτη¬ 
ρισμούς: 


Άριστα 

18 1,2 -20 

Λίαν Καλώς 

15 12 - 18 ,/2 

Καλώς 

12 1β - 15 1,Ζ 

Σχεδόν Καλώς 

10 -12" 2 

Μετρίως 

6 - 9 

Μετριώτατα 

3 - 6 

Εις τους τυχόν βαθμού “Σχεδόν καλώς” δίνεται απλόν α- 


ποφοιτήριον. 

Οιτυχόντες βαθμού “Μετρίως” και “Μετριώτατα” επα¬ 
ναλαμβάνουν τον κύκλον σπουδών. 

6. Εις τους μαθητάς οι οποίοι επιθυμούν να αποχωρή¬ 
σουν από την Σχολήν και έχουν υποστεί τας προαγωγικάς 
εξετάσεις χορηγείται πιοστοποιητικόν φοιτήσεως. 

7. Το πτυχίον Ιεροψάλτου της Σχολής παρέχει τα προ¬ 
σόντα διά τον διορισμόν του εις την θέσιν Ιεροψάλτου. 
Όσοι αποφοιτήσουν με άριστα, οφείλουν καλούμενοι από 
την Σχολήν να διδάξουν εις αυτήν. (Δύνανται να καθιερω¬ 
θούν βραβεία, υποτροφίαι κ.λπ.). 

8. Όλοι οι μαθητές υποχρεούνται να λαμβάνουν μέρος 
εις τας οριζομένας υπό την Σχολήν εξετάσεις. Μαθηταί οι 
οποίοι δεν λαμβάνουν μέρος εις αυτάς αδιαιολογήτως, α¬ 
πορρίπτονται. 

Άρθρον11 
Πειθαρχικοί τιμωρίαι. 

Εις τους μαθητάς δύνανται να επιβληθούν αι κατωτέρω 
ποιναί: 

1. Επίπληξις κατ’ ιδίαν ή ενώπιον του διδακτικού προ¬ 
σωπικού. 

2. Αποβολή από 4-15 ημέρες. 

3. Αποβολή οριστική, και 

4. Μείωσις διαγωγής. 

Χαρακτηρισμός διαγωγής: Κοσμιωτάτη - Κοσμία. 

Άρθρον 12 

Όργανα, Βιβλία και έπιπλα Σχολής. 

1. Διά κάθε καταστροφήν των περιουσιακών στοιχείων 
της Σχολής ευθύνεται εκείνος ο οποίος την προξένησεν ή 
ο κηδεμόνας του, ο οποίος υποχρεώνεται εις αντικατά- 
στασιν ή διόρθωσιν της βλάβης ή καταβολή του αντιτίμου 
που θα καθορισθή με απόφασιντου Δ.Σ. αφού προηγηθή 
ο καθορισμός της ζημίας. 

2. Δύνανται να προβαίνουν εις χρήσιν της βιβλιοθήκης 
της Σχολής το διδακτικόν προσωπικόν και εις ορισμένος 
περιπτώσεις και οι μαθηταί της Σχολής. Αυτό είναι δυνα¬ 
τόν να γίνη μόνον εφόσον πρόκειται να διευκολυνθούν εις 
την μελέτην των. Δι’ οιονδήποτε άλλον σκοπόν απαιτείται 
προηγουμένως άδεια του Διευθυντού της Σχολής. 

Άρθρον13 

Διά κάθε θέμα που δεν ρυθμίζεται από τον παρόντα 
Κανονισμόν αποφασίζει το Δ.Σ. κατά την κυρίαρχον κρίσιν 
του. 

Άρθρον14 

Εις περίπτωσιν διαλύσεως της Σχολής, ολόκληρος η πε- 
ριουσίατης, κινητή και ακίνητος, ως και το αρχείοντης πα- 
ραδίδονται από το Δ.Σ. εις τον Καθεδρικόν Ναόν των 
Αθηνών. 

Άρθρον 15 

Η ισχύς του παρόντος κανονισμού αρχίζει από την δη¬ 
μοσίευσή/του εις την “Εφημερίδα της Κυβερνήσεως” και 
το περιοδικόν «ΕΚΚΛΗΣΙΑ». 

Άρθρον 16 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου του Ιερού Καθεδρικού Ναού των Αθηνών, το 
ύψος της οποία δεν δύναται να προσδιορισθή. 


Αριθ. 1873 (2) 

Σύστασις και λειτουργία Εκκλησιαστικού Ιδρύματος υπό 
την επωνυμίαν «Ενοριακόν Πνευματικόν Κέντροντου 
Ιερού Καθεδρικού Ναού των Αθηνών «Ο ΕΥΑΓΓΕΛΙΣ¬ 
ΜΟΣ ΤΗΣ ΘΕΟΤΟΚΟΥ» της Ιεράς Αρχιεπισκοπής 
Αθηνών. 

Ο ΑΡΧΙΕΠΙΣΚΟΠΟΣ 
ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ 

Έχοντες υπ’ όψη: 

1. Τας Ιεράς ημών υποχρεώσεις προς το χριστεπώνυ- 
μον πλήρωμα της Ιεράς Αρχιεπισκοπής Αθηνών, ως αύται 
υπαγορεύονται υπό των Ευαγγελικών επιταγών και των 
Ιερών Κανόνων. 

2. Τας διατάξεις των άρθρων 1 παράγρ. 4,29παράγρ. 2 
και 67 του Ν.. 590/1977 «Περί του Καταστατικού Χάρτου 
της Εκκλησίας της Ελλάδος», έν συνδυασμώ προς το άρ¬ 
θρον 20 παρ. 2 του υπ’ αριθμ. 1/1969 Κανονισμού της 
Ιεράς Συνόδου, (Φ.Ε.Κ. 185/τ.Α'/1970). 

3. Την υπάριθμ. 210/27.3.1997 πράξιν του Εκκλησ. 
Συμβουλίου του Καθεδρικού Ναού Αθηνών. 

4. Την υπ’αριθμ. 835/10.6.1997πρότασινημώνπροςτην 
Ιεράν Σύνοδον. 

5. Την από 16.7.1997 Εγκριτικήν Απόφασιντης Δ.Ι.Σ., α- 
ποφασίζομεν: 

Συνιστώμεν εν των Καθεδρικώ Ναώ Αθηνών Εκκλη¬ 
σιαστικόν Ίδρυμα, τελούν υπό την εποπτείαν της Ιεράς 
Αρχιεπισκοπής Αθηνών και φέροντην επωνυμίαν: ΕΝΟΡΙ- 
ΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΚΑΘΕΔΡΙΚΟΥ 
ΝΑΟΥ ΑΘΗΝΩΝ «Ο ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ» 
της Ιεράς Αρχιεπισκοπής Αθηνών,με σκοπόν την εξυπη- 
ρέτησιντου πνευματικού, κατηχητικού, ιεραποστολικού, 
φιλανθρωπικού, κοινωνικού και πολιτιστικού έργου της 
Ενορίας του Καθεδρικού Ναού Αθηνών, εντός των πλαι¬ 
σίων της Ορθοδόξου Ανατολικής Εκκλησίας και της 
Ελληνοχριστιανικής Παραδόσεως. 

ΤααφορώνταειςτηνλειτουργίαντουΙδρύματοςτούτου 
ρυθμίζονται διά του κατωτέρου Κανονισμού. 

Η παρούσα να δημοσιευθή εις την Εφημερίδα της 
Κυβερνήσεως και το περιοδικόν «ΕΚΚΛΗΣΙΑ». 

Αθήνα, 22 Ιουλίου 1997 
Ο Αρχιεπίσκοπος 

Τ Ο Αθηνών και πάσης Ελλάδος ΣΕΡΑΦΕΙΜ 


ΚΑΝΟΝΙΣΜΟΣ 

Συστάσεως και λειτουργίας Εκκλησιαστικού Ιδρύματος 
υπάτην επωνυμίαν «Ενοριακόν Πνευματικόν Κέντροντου 
Ιερού Καθεδρικού Ναού των Αθηνών «Ο ΕΥΑΓΓΕΛΙΣΜΟΣ 

ΤΗΣ ΘΕΟΤΟΚΟΥ» της Ιεράς Αρχιεπισκοπής Αθηνών» 

Άρθρον 1 

Σύστασις, Έδρα, Σφραγίς. 

Ιδρύεται εις τον Ιερόν Καθεδρικόν Ναόν των Αθηνών 
Πνευματικόν Κέντρον υπό την επωνυμίαν «ΕΝΟΡΙΑΚΟΝ 
ΠΝΕΥΜΑΤΙΚΟΝ ΚΕΝΤΡΟΝ ΤΟΥ ΙΕΡΟΥ ΚΑΘΕΔΡΙΚΟΥ 
ΝΑΟΥ ΤΩΝ ΑΘΗΝΩΝ». 

Η έδρα του είναι ο ομώνυμος Ιερός Ναός και μάλιστα το 
επί της οδού Ανδριανού 92 κτίριον του Ενοριακού 
Πνευματικού Κέντρου. 

Το Πνευματικόν Κέντρον έχει ιδικήντου σφραγίδα, ήτις 
φέρει κυκλικός τας λέξεις «ΕΝΟΡΙΑΚΟΝ ΠΝΕΥΜΑΤΙΚΟΝ 
ΚΕΝΤΡΟΝ ΤΟΥ ΙΕΡΟΥ ΚΑΘΕΔΡΙΚΟΥ ΝΑΟΥ ΤΩΝ ΑΘΗ- 

ΝΩΝ» εις δεύτερον κύκλον τον τίτλον , της Ιεράς 
Αρχιεπισκοπής Αθηνών και εντω κέντρω Σταυρόν. 

Άρθρον 2 

Σκοποί του Ενοριακού Πνευματικού Κέντρου. 

Σκοποί του Ενοριακού Πνευματικού Κέντρου είναι: 

1. Η κατανόησις από τους ενορίτας και μάλιστα τους νέ¬ 
ους, της αποστολής του ανθρώπου εις την κοινωνίαν και 
η γνώσις και βίωσις της Οθοδόξου πολιτιστικής παραδό- 
σεως. 

2. Η υποβοήθησις της οικογένειας με κάθε πρόσφορον 
μέσον εις την αγωγήν των παιδιών. 

3. Η παρότρυνσις μελέτης πνευματικών - μορφωτικών 
βιβλίων. 

4. Η ψυχαγωγία των νέων και όλων των εν γένει ενορι¬ 
τών. 

5. Η προσφορά αγάπης και στοργής μέσα από εκκλη¬ 
σιαστικός εκδηλώσεις. 

Άρθρον 3 

Μέσα για την επίτευξιν των σκοπών. 

Οι παραπάνω σκοποί θα επιτευθούν: 

1. Με την διοργάνωσιν ομιλιών - διαλέξεων. 

2. Με τη διοργάνωσιν εορταστικών εκδηλώσεων. 

3. Με την λειτουργίαν καταχητικού σχολείου - εντευκτη¬ 
ρίου. 

4. Με την λειτουργίαν Βιβλιοθήκης. 

5. Με την διδασκαλίαν εθνικών - παραδοσιακών χορών. 

6. Με την διοργάνωσιν τμημάτων καλλιτεχνικών και επι¬ 
στημονικών δραστηριοτήτων. 

7. Με φροντιστηριακά μαθήματα - Ενισχυτικήν διδα¬ 
σκαλίαν της Ελληνικής γλώσσης. 

Άρθρον 4 

Κεντρική Οργάνωσις - Διοίκησις. 

Το Ενοριακόν Πνευματικόν Κέντρονυπόκειται στην πνευ¬ 
ματικήν και διοικητικήν εποπτείαντης Ιεράς Αρχιεπισκοπής 
Αθηνών και διοικείται από επταμελές Συμβούλιον, που α- 
παρτίζεται από: α) Έναν εφημέριον ως Πρόεδρον, β) έν μέ¬ 
λος του εκάστοτε Εκκλησιαστικού Συμβουλίου και γ) και 
πέντε λαϊκούς άνδρες ή γυναίκες που προτείνονται από τον 
Πρόεδρο και διορίζονται από το Μητροπολιτικόν 
Συμβούλιον της Ιεράς Αρχιεπισκοπής Αθηνών. 

Εις την πρώτην συνεδρίασιν το Διοικητικόν Συμβούλιον 
του Ιδρύματος εκλέγει με ψηφοφορίαν τον Αντιπρόε¬ 
δρον, τον Γραμματέα και τον Ταμίαν και αναφέρει τα απο¬ 
τελέσματα της εκλογής εις την Ιεράν Αρχιεπισκοπήν 
Αθηνών. 

Ο Πρόεδρος του Διοκητικού Συμβουλίου του 
Ιδρύματος, εκπροσωπεί αυτό ενώπιον κάθε Διοικητικής, 
Δικαστικής και Εκκλησιαστικής Αρχής. Όταν κωλύεται ο 
Πρόεδρος τον αναπληρεί ο Αντιπρόεδρος. Όταν παρί- 
σταται ανάγκη όρκου, ο Πρόεδρος μπορεί να εξουσιοδο¬ 
τεί έντων μελών του Διοικητικού Συμβουλίου. 

Ο Γραμματεύς τηρεί αρχείον, βιβλίον πράξεων, πρωτό- 
κολλον αλληλογραφίας και υπογράφει την αλληλογρα¬ 
φίαν και τα εντάλματα πληρωμών. 

Ο Ταμίας τηρεί βιβλίον ταμείου, φάκελλον αποδείξεων 
και ενταλμάτων. 

Η θητεία των μελών ορίζεται τριετής, με δικαίωμα επα¬ 
ναδιορισμού. 

Οι απαρτίζοντες το Διοικητικόν Συμβούλιον προσφέ¬ 
ρουν τας υπηρεσίας τους αμισθί. 


Άρθρον 5 

Αρμοδιότητες του Διοικητικού Συμβουλίου. 

1. Το Διοικητικόν Συμβούλιον επιλαμβάνεται κάθε υπο- 
θέσεως που αφορά εις την συμπληρωματικήν ανέγερσιν 
κτιριακών εγκαταστάσεων, την οργάνωσιν και λειτουρ¬ 
γίαν του Ιδρύματος καθώς και την διαχείρισιντης περιου¬ 
σίας του. 

2. Καταρτίζει τον ετήσιον προϋπολογισμόν και απολογι¬ 
σμόν, ο οποίος εγκρίνεται από το Μητροπολιτικόν 
Συμβούλιον. 

3. Οι αποφάσεις λαμβάνονται κατά πλειοψηφίαν. Ενπε- 
ριπτώσει ισοψηφίας υπερισχύει η ψήφος του Προέδρου. 

4. Αποφασίζει για κάθε άλλο θέμα για το οποίο δεν γίνε¬ 
ται λόγος εις τον παρόντα Κανονισμόν. 

Άρθρον 6 
Τηρούμενα Βιβλία. 

Το Πνευματικόν Κέντρον διατηρείτο εξής βιβλία: 
α) Βιβλίον κτηματολογίου, β) Πρωτοκόλλου, γ) Πράξεων, 
δ) Ταμείου καιε) Διπλότυπα εισπράξεων και πληρωμών, θε¬ 
ωρημένα από την Ιεράν Αρχιεπισκοπήν Αθηνών. 

Άρθρον 7 

Πόροι του Ιδρύματος. 

Πόροι του Ιδρύματος θα είναι: 

1. Χρηματικά ποσά προερχόμενα από περιφοράν δί¬ 
σκου εις τον Ιερόν Καθεδρικόν Ναόν των Αθηνών. 

2. Επιχορηγήσεις του Δημοσίου ή κάθε άλλου 
Οργανισμού. 

3. Δωρεές και κληρονομιές υπέρ του Ιδρύματος. 

4. Εσοδα και εισπράξεις από λαχειοφόρους αγοράς ή 
άλλας προσφόρους εκδηλώσεις. 

5. Κάθε άλλον έσοδον που δεν προβλέπεταιπαραπάνω. 

Άρθρον 8 
Διάθεση πόρων. 

Οι πόροι του Ιδρύματος θα διατίθεται: 

1. Διά τον εξοπλισμόν του Πνευματικού Κέντρου. 

2. Διά την προμήθειαν βιβλίων και διοργάνωσιν εορτών 
και λοιπών εκδηλώσεων. 

3. διά την επίτευξιν κάθε άλλου κοινωφελούς, πνευματι¬ 
κού και πολιτιστικού έργου που είναι σύμφωνον με τους 
σκοπούς του Ιδρύματος. 

Άρθρον 9 

Μεγάλοι Ευεργέτες - Ευεργέτες - Δωρητές 

Τ ο Διοικητικόν Συμβούλιοντου Ιδρύματος δύναται να α- 
νακηρύξη Μεγάλους Ευεργέτας, Ευεργέτας, και 
Δωρητάς, είτε εν ζωή, είτε μετά θάνατον. 

Άρθρον10 

Ο παρών Κανονισμός δύναταιι να τροποποιηθεί με από¬ 
φαση του Διοικητικού Συμβουλίου και έγκρισι του 
Μητροπολιτικού Συμβουλίου της Ιεράς Αρχιεπισκοπής 
Αθηνών. 

Άρθρον 11 

Εν περιπτώσει διαλύσεως, άπασα η κινητή και ακίνητος 
περιουσία του Ιδρύματος περιέρχεται εις τον Καθεδρικόν 
Ναόν των Αθηνών. 

Άρθρον12 

Ο παρών Κανονισμός ισχύει από την δημοσίευσίν του 
εις την «Εφημερίδα Κυβερνήσεως» και εις το περιοδικόν 
«ΕΚΚΛΗΣΙΑ». 

Άρθρον13 

Εκτης δημοσιεύσεωςτου παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου του Ιερού Καθεδρικού Ναού των Αθηνών, το ύψος 
της οποίας δεν είναι δυνατόν να υπολογισθή. 

-♦- 

Αριθ. 1696 ( 3 ) 

Πράξις υπ’άριθμ. 2 

Ίδρυσις Σχολής Βυζαντινής Μουσικής υπότην επωνυμίαν 
«Ο ΑΓΙΟΣ ΜΗΝΑΣ» της Ιεράς Μητροπόλεως 
Καστοριάς. 

Ο ΜΗΤΡΟΠΟΛΙΤΗΣ ΚΑΣΤΟΡΙΑΣ 
Έχοντες υπ' όψη: 

1. Τας διατάξεις των άρθρων 1 παρ. 4, και29παρ. 2 και 29 
του Νομού 590/1977 (Φ.Ε.Κ. 146/τ. Α71977) «Περί 
Καταστατικού Χάρτου της Εκκλησίας της Ελλάδος», εν 
συνδυασμώ προς το άρθρο 20 παρ. 2 του υπ αριθμ. 1/1969 
Κανονισμού της Ιεράς Συνόδου (Φ.Ε.Κ. 185/τ. Α71970). 

2. Την επαπειλουμένην έλλειψιν υπευθύνων και μουσι- 
κογνωστικών διακόνων του αναλογίου (ιεροψαλτών). 

3. Την μεγάλην καλλιτεχνικήν και εθνικήν αξίαν της πα¬ 
τρώας ημών Βυζαντινής Εκκλησιαστικής Μουσικής. 

4. Την υπ ’ αριθμ. 217/30.5.1997 πρότασιν ημών προς την 
Ιεράν Σύνοδον. 

5. Την από 12.6.1997 Εγκριτικήν ΑπόφασιντηςΔ.Ι.Σ., α- 
ποφασίζομεν: 

1) Την ίδρυσιν και λειτουργίαν Σχολής Βυζαντινής 
Μουσικής εις την Ιεράν Μητρόπολιν Καστοριάς, με σκο¬ 
πόν την ανάπτυξιν του ενδιαφέροντος διά την παραδο¬ 
σιακήν Βυζαντινήν Εκκλησιαστικήν Μουσικήν μετηνπρο- 
σέλκυσιν νέων και την εκπαίδευσιν αυτών εις το διακονη- 
μα του ιεροψάλτου, καθώς και την παροχήν πάσης 
φύσεως βοήθειας εις τους Ιεροψάλτας, οι οποίοι υπηρε¬ 
τούν ήδη εις τους ενοριακούς Ναούς. 

2) Τα της διοικήσως και λειτουργίας της εν λόγω σχο¬ 
λής, η οποία θα τελή υπό την έμεσον εποπτείαν της καθ 
ημάς Ιεράς Μητροπόλεως καθορίζονται υπό ιδιαιτέρου 
κανονισμού. 

Η παρούσα να δημοσιευθεί εις την Εφημερίδα της 
Κυβερνήσεως και το περιοδικόν «ΕΚΚΛΗΣΙΑ». 

Καστοριά, 30 Ιουνίου 1997 

Ο Μητροπολίτης 
ΐ Ο Καστοριάς ΣΕΡΑΦΕΙΜ 


ΚΑΝΟΝΙΣΜΟΣ 
ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ 
ΣΧΟΛΗΣ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ ΜΟΥΣΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟΡΙΑΣ 

Άρθρον 1 
Έδρα της Σχολής 

Έδρα της Εκκλησιαστικής Βυζαντινής Σχολής ορίζεται 
η πόλη της Καστοριάς. 

Άρθρον 2 
Τίτλος της Σχολής 

Ο τίτλος της Σχολής είναι «ΣΧΟΛΗ ΕΚΚΛΗΣΙΑΣΤΙΚΗΣ 


ΒΥΖΑΝΤΙΝΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΣΤΟΡΙΑΣ - Ο ΑΓΙΟΣ ΜΗΝΑΣ». 

Η Σχολή χρησιμοποιεί κυκλικήν σφραγίδαν με διάμε¬ 
τρον και κύκλον όμοιον προς τας σφραγίδας εις τας οποί¬ 
ας αναφέρεται το σχετικόν διάταγμα «Περί Εμβλημάτων 
του Κράτους και τύπου 1/3ων σφραγίδων». 

Εις την εξωτερικήν της πλευράν η σφραγίδα φέρει την 
ένδειξιν «ΙΕΡΑ ΜΗΤΡΟΠΟΛΙΣ ΚΑΣΤΟΡΙΑΣ» και εσωτερικά 
την φράσιν «ΣΧΟΛΗ ΕΚΚΛΗΣΙΑΣΤΙΚΗΣ ΒΥΖΑΝΤΙΝΗΣ 
ΜΟΥΣΙΚΗΣ». Εις το μέσον αυτής φέρει την εικόνα του 
Αγίου Μεγαλομάρτυρος Μηνά, πολιούχου Καστοριάς. 

Άρθρον 3 

Σκοποί και Στόχοι 

α) Η διδασκαλία, καλλιέργεια και η διάδοσις της 
Ελληνορθόδοξου πατροπαράδοτου Εκκλησιαστικής 
Βυζαντινής Μουσικής τόσον εις θεωρητικόν, όσον και εις 
πρακτικόν επίπεδον. 

β) Η ανάδειξις νέων ιεροψαλτών, ανεξαρτήτου φύλλου, 
δια την στελέχωσιν των ιερών αναλογίων και εμπέδωσιν 
εις αυτούς συνειδήσεως, ότι ως βοηθοί κατά την εκτέλε- 
σιν των Ιερών Μυστηρίων και Ακολουθιών επιτελούν εκ¬ 
κλησιαστικήν διακονίαν. 

γ) Η συμπλήρωσις της μορφώσεως και παιδείας περί 
την Εκκλησιαστικήν Βυζαντινήν μουσικήν, καθώς και η πα¬ 
ροχή πάσης φύσεως βοήθειας εις τους ήδη υπηρετού- 
ντας εις τους Ενοριακούς Ναούς ιεροψάλτας. 

Ειδικότεροι Στόχοι 

α) Η υπέυθυνη διδασκαλία της Βυζαντινής Μουσικής α¬ 
πό πεπειραμένους δασκάλους, κατηρτισμένους πρακτι- 
κώς και θεωρητικώς, οι οποίοι ετίμησαν και ασκούντο λει¬ 
τούργημα του Ιεροψάλτου. 

β) Η δημιουργία χορωδιακών συγκροτημάτων (συμπε- 
ριλαμβανομένης και της συγκροτήσεως παιδικής χορω¬ 
δίας) , δια την πρωτότυπον εκτέλεσιν Εκκλησιαστικών ύ¬ 
μνων και μουσικών κειμένων, καθώς και η οργάνωσις και 
πραγματοποίησις κατά καιρούς πνευματικών και καλλιτε¬ 
χνικών εκδηλώσεων. 

γ) Η θεωρητική έρευνα και η δημοσιότης των επιτευγ¬ 
μάτων, αναφορικά με την προέλευσιν και εξέλιξιν κατά 
καιρούς της πατρώας Εκκλησιαστικής Μουσικής. Αυτό 
μπορεί να επιτευχθεί σε συνεργασία με άλλους φορείς 
(π.χ. Υπουργεία Πολιτισμού και Παιδείας), με επισκέψεις 
εις Ιεράς Μονάς της Ιεράς Μητροπόλεως Καστοριάς αλ¬ 
λά και της Ελληνικής Επικράτειας γενικότερον, με την 
πρόσκλησιν ανεγνωρισμένων και κατηξιωμένων 
Ιεροψαλτών εις την Καστοριάν, και άλλας εκδηλώσεις. 

7. Η προβολή και η έξαρσις του μεγαλείου του παραδο¬ 
σιακού μουσικού εκκλησιαστικού θησαυρού ως ιεράς πα- 
ραδόσεως της Ορθοδοξίας με εκδηλώσεις, δημοσίας εμ¬ 
φανίσεις και άλλα πρόσφορα μέσα. Αυτό δύναται να επι¬ 
τευχθεί με την οργάνωσιν καιπραγματοποίησιν σεμιναρίων, 
συμποσίων κ.λπ. με την φιλοξενίαν σπουδαστών άλλων 
Βυζαντινών Σχολών, με επισκέψεις και εκδρομές τόσο εις 
τον ελληνικόν χώρον, όσο και εις το εξωτερικόν. 

Άρθρον 4 
Πόροι 

Οι πόροι με τους οποίους συντηρείται η Σχολή είναι: 
α) Οι εκάστοτε επιχορηγήσεις Ιερών Ναών και Μονών, 
Φιλοπτώχων Ταμείων, κρατικοί και ιδιωτικοί τοιαύται. 

β). Η εισφορά η οποία καταβάλλεται άπαξτου έτους, κα¬ 
τά την εγγραφήν των μαθητών (5.000) και δύναται να α¬ 
ναπροσαρμόζεται με απόφαση του Δ.Σ. 

γ) Δωρεαί και κληροδοτήματα, καθώς και εισφοραί της 
Ιεράς Μητροπόλεως και των Ιερών Ναών και Μονών. 

Άρθρον 5 

Διοίκησις - Αρμοδιότητες Διοικητικού Συμβουλίου. 

1. Η Σχολή διοικείται από πενταμελές Διοικητικόν 
Συμβούλιον, αποτελούμενον από τον Σεβασμιώτατον 
Μητροπολίτην Καστοριάς ως Πρόεδρον, ή απότονεκάστο- 
τε νόμιμον αυτού αναπληρωτήν, ως Αντιπρόεδρον, τον 
Διευθυντήν της Σχολής και τρεις (3) κληρικούς ή λαϊκούς 
φίλους της Βυζαντινής Εκκλησιαστικής Μουσικής, διοριζό¬ 
μενους επί τριετή θητεία από τον Σεβασμιώτατον 
Μητροπολίτην Καστοριάς. Το αξίωμα αυτών που συμμετέ¬ 
χουν στο Διοικητικό Συμβούλιο, είναι τιμητικόν και γι’ αυτό 
είναι άμισθον. Το Διοικητικόν Συμβούλιον εκλέγει τον 
Ταμίαν και τον Γραμματέα αυτού. 

2. Εις περίπτωσιν κατά την οποίαν μέλος του Δ.Σ. κω¬ 
λύεται εις την άσκησιντων καθηκόντωντου ή δεν ανταπο- 
κρίνεται πλήρως εις τας υποχρεώσεις αι οποίαι απορρέ¬ 
ουν από τα καθήκοντά του αντικαθίσταται με απόφασιν 
του Διοικητικού Συμβουλίου, πλήρως αιτιολογημένην. 

3. Ο Πρόεδρος εκπροσωπεί την Σχολήν δημοσία ενώ¬ 
πιον κάθε αρχής. Διενεργεί και υπογράφει την επίσημον 
αλληλογραφίαν της Σχολής, καθώς και τα ενδεικτικά και 
τα πτυχία των μαθητών. 

4. Το Δ.Σ. συνεδριάζει τακτικώς άπαξ εκάστου μηνός, 
κατά την λήξιντου σχολικού έτους και εκτάκτως ότανπα- 
ρίσταται ανάγκη. 

5. Ο Διευθυντής της Σχολής είναι υπεύθυνος διά την 
εύρρυθμον λειτουργίαν της και εφαρμογήν του αναλυτι¬ 
κού προγράμματος, καθώς και διά την παρακολούθησιν 
και επίδοσιν των μαθητών αυτής. Δύναται να είναι και ο ί¬ 
διος μέλος του διδακτικού προσωπικού της Σχολής, δια 
το οποίον είναι υπεύθυνος αναφερόμενος σχετικώς (γρα- 
πτώς ή προφορικώς) στο Δ.Σ. 

Εισηγείται επίσης εις το Δ.Σ. ό,τι κρίνει απαραίτητο δια 
την ομαλήν λειτουργίαν της Σχολής, την απονομήν βραβεί¬ 
ων και επαίνων την πραγματοποίησιν καλλιτεχνικών εκδη¬ 
λώσεων, εκπαιδευτικών ή ψυχαγωγικών εκδρομών και την 
τέλεσιν ειδικών Θ. Λειτουργιών ή Ακολουθιών διά τους μα- 
θητάς. 

6. Το διδακτικόν προσωπικόν διορίζεται από το Δ.Σ. ύ¬ 
στερα από εισήγηση του Διευθυ ντού της Σχολής και μετά 
από αίτησιν των ενδιαφερομένων προς το Δ.Σ. 

Φέρει ευθύνην διά την καλήν λειτουργίαν της Σχολής, 
την πιστήν εφαρμογήντου αναλυτικού προγράμματος καί 
κυρίως δια την αγωγήν των μαθητών. 

Οι προσλαμβανόμενοι ως διδακτικόν προσωπικόν της 
Σχολής, θα πρέπει να έχουν δίπλωμα ή πτυχίον 
Βυζαντινής Σχολής ανεγνωρισμένης υπό του Κράτους ή 
πολύχρονον προϋπηρεσίαν εις το αναλόγιον ως πρωτο- 
ψάλται. 

Εις τους διδάσκοντας χορηγείται χρηματικόν ποσόν δια 
τα έξοδα κινήσεως αυτών, το οποίο καθορίζεται κάθε φο¬ 
ρά με απόφασιν του Δ.Σ. 

7. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 

Υπογράφει μετά του Προέδρου τας διπλοτύπους απο¬ 
δείξεις εισπράξεως και πληρωμής, τας οποίας εις περί- 
πτωσιν απουσίας του μπορεί να υπογράφει αντ’ αυτού και 
ο Διευθυντής της Σχολής. 

Ολαι αι δαπάναι της Σχολής ενεργούνται κατόπιν εγκρί- 
σεωςτουΔ.Σ. 

8. Ο Γραμματέας του Δ.Σ.: 

- Διενεργεί την αλληλογραφίαν της Σχολής. 


- Τηρεί το Πρωτόκολλον και το αρχείον αυτής. 

- Τηρείτο βιβλίον μητρώου και προόδου των μαθητών. 

- Καταρτίζει μετά του Ταμίου τον προϋπολογισμόν και 
απολογισμόν. 

Με απόφασιν του Δ.Σ. είναι δυνατόν να τηρούνται και 
άλλα βιβλία τα οποία θα διευκολύνουν την ομαλοτέραν 
λειτουργίαν της Σχολής. 

9. Το Διοικητικόν Συμβούλιον λογίζεται εις απαρτίαν ό¬ 
ταν παρίστανται τρία (3) τουλάχιστον μέλη αυτού, από τα 
οποία το ένα είναι ο Πρόεδρος ή ο Αντιπρόεδρος, αι δε α¬ 
ποφάσεις λαμβάνονται με πλειο ψηφίαν των παρόντων με- 

10 . Τηνπρόσληψιν βοηθητικού προσωπικού, απαραιτή¬ 
του διά την εύρρυθμον λειτουργίαν της Σχολής αποφα¬ 
σίζει το Δ.Σ. 

Άρθρον 6 

Κύκλος Σπουδών - Διάρκεια Ύλη 

1. Το σχολικόν έτος αρχίζει την πρώτην Δευτέραν του 
Οκτωβρίου και τελειώνει την 31 ην Μάίου του επομένου έ¬ 
τους, αι δε εξετάσεις αρχίζουν τον Μάίον και δύνανται να 
παραταθούν και τον Ιούνιον. 

2. Το σχολικόν έτος διαιρείται εις δύο τετράμηνα. Από 
την Ιην Φεβρουάριου μέχρι την 16ην Φεβρουάριου διε- 
νεργούνται αι εξετάσεις του α'τετραμήνου. Από 20 Μάίου 
μέχρι 10 Ιουνίου διενεργούνται αι εξετάσεις του β'τετρα- 
μήνου, Οι μαθηταί υποβάλλονται σε κατατακτήριες, προ- 
αγωγικές και απολυτήριες εξετάσεις. 

3. Ο κύκλος σπουδών είναι πενταετής. Ο Διευθυντής 
της Σχολής σε συνεργασίαν μετο διδακτικόν προσωπικόν 
καθορίζει την διδακτέα ύλην κατά το έτος σπουδών. Η δι¬ 
δακτέα ύλη σε γενικές γραμμές καθορίζεται ως εξής: 

- Πρώτον έτος σπουδών: Θεωρία Βυζαντινής Μουσικής 

- Ασκήσεις - Σύντομον Αναοτασιματάριον. 

- Δεύτερον έτος σπουδών: Θεωρία Βυζαντινής 
Μουσικής - Αργόν Αναοτασιματάριον - Τυπικόν. 

-Τρίτον έτος σπουδών: Αργές Δοξολογίες - Πολυέλαιοι 

- Κεκραγάρια - Ανοιξαντάρια - Τυπικόν - Ερμηνεία 
Εκκλησιαστικών Ύμνων. 

- Τέταρτον έτος σπουδών: Χερουβικά - Τρισάγια - 
Ιδιόμελα Μ. Τεσσαρακοστής και Μεγάλα Προκείμενα - 
Ερμηνεία Εκκλησιαστικών Υμνων - Τυπικόν 
Παρακολούθησις εις αναλόγια. 

- Πέμπτον έτος σπουδών: Τυπικόν - Παρακολούθησις 
εις αναλόγια - Λειτουργική Τελετουργική - Υμνολογία - 
Ιστορία Βυζαντινής Μουσικής. 

Η ανωτέρω ύλη δύναται να ανακατενέμεται κατά την 
διάρκειαν των διδακτικών ετών ή και να επεκτείνεται κατά 
την κρίσιν του διδακτικού προσωπικού πάντοτε όμως με 
την έγκρισιν του Διευθυντού της Σχολής. 

Άρθρον 7 
Εγγραφές 

Οι εγγραφές των μαθητών γίνονταιι από 1-30 
Σεπτεμβρίου εκάστου έτους και δύνανται να παραταθούν 
μόνον εφόσον δεν έχει συμπληρωθεί ο αριθμός των μα¬ 
θητών κάποιας τάξεως. Οι παλαιότεροι μαθηταί οι οποίοι 
δεν προσέρχονται εγκαίρως διά την εγγραφήν των, δεν έ¬ 
χουν κανένα δικαίωμα προτιμήσεώς των έναντι των νέων 
μαθητών της Σχολής. 

Διά την εγγραφήν μαθητού απαιτούνται τα κατωτέρω: 
α. Αίτησις του ενδιαφερομένου μαθητού ή του γονέως ή 
του κηδεμόνος αυτού, 
β. Ηλικία άνω των 10 ετών, 
γ. Πιστοποιητικόν Δήμου ή Κοινότητος. 

δ. Καταβολή της ετήσιας εισφοράς που καθορίζεται α¬ 
πό το Δ.Σ. ως δικαίωμα εγγραφής. 

Εις περίπτωσιν εγγραφής ανηλίκου ή συγκατάθεσις 
των γονέων ή του ασκούντος την γονικήν μέριμναν ή την 
κηδεμονίαν δίδεται με υπεύθυνον δήλωσιντου Ν. 1599/86, 
η οποία θεωρείται υπάτης Αστυνομίας διάτο γνήσιοντης 
υπογραφής. 

Άρθρον 8 
Σχολικοί Διατάξεις 

α) Οι μαθηταί από την κατάταξίν τους εις την Σχολήν υ- 
πόκεινται εις άλας τας διατάξεις του παρόντος 
Κανονισμού, υποχρεούμενοι να συμπεριφέρονται με σε¬ 
βασμό εντός και εκτός της Σχολής ως αρμόζει εις σπου¬ 
δαστήν εκκλησιαστικού ιδρύματος. 

β) Πρέπει να παρευρίσκονται εγκαίρως εις τας παραδό¬ 
σεις και να παρακολουθούν μετά προσοχής τα διδασκό¬ 
μενα μαθήματα. Απαγορεύεται να εξέρχονται από την τά- 
ξιν πριν από την λήξιν του μαθήματος, εκτός και αν υπάρ¬ 
χει σοβαρός λόγος και με την άδειαν του διδάσκοντος 
καθηγητή. 

γ) Όλοι οι μαθηταί της Σχολής προμηθεύονται εγκαί¬ 
ρως και με έξοδά τους τα με υπόδειξιν της Σχολής απαι- 
τούμενα για διδασκαλία βιβλία και λαμβάνουν γνώσιντων 
εκάστοτε ειδοποιήσεων που γίνονται με τοιχοκόλλησιν 
εις την Σχολήν. 

δ) Έκαστος μαθητής οφείλει να παρέχει την σύμπραξιν 
αυτού εις τα Συναυλίας της Σχολής ή εις τας εορταστικάς 
ή άλλας εκδηλώσεις καλούμενος δια τούτο από την 
Διεύθυνσιν της Σχολής. 

ε) Απαγορεύεται εις τους μαθητάς η σύστασις μουσι¬ 
κού συλλόγου ή η συμμετοχή σε άλλους συλλόγους και 
κάθε σύμπραξις σε συναυλίες ή επιδείξεις άνευ της αδεί- 
ας της Διευθύνσεως της Σχολής. 


Άρθρον 10 
Εξετάσεις 

α. Οι εξετάσεις της Σχολής διακρίνονται εις κατατακτή¬ 
ριες, προαγωγικές και απολυτήριες. 

β. Εις ημέραν και ώραν η οποία θα ορίζεται από την 
Σχολήν, δύναται να προσέρχεται εκείνος που επιθυμεί κα¬ 
τατακτήριον εξέτασιν, προκειμένου μετά απ’ αυτήν να α- 
ποφασισθεί αν θα γίνει δεκτός εις την Σχολήν και εις ποι¬ 
αν τάξιν αναλόγως των γνώσεων που έχει. 

γ. Οι προαγωγικές εξετάσεις, προσδιορίζονται με ειδικό 
πρόγραμμα που τοιχοκολλείται εγκαίρως εις την Σχολήν, 
όπου αναφέρονται η έναρξις και η λήξις αυτών και η ημέ¬ 
ρα και ώρα κατά την οποίαν εξετάζεται κάθε μάθημα. 
Μαθητές που δικαιολογημένα δεν μπορούν να συμμετά- 
σχουν εις τας προαγωγικάς εξετάσεις, οφείλουν να το 
γνωστοποιούν εις τον Διευθυντήν της Σχολής προ των ε¬ 
ξετάσεων. Διά τους ανωτέρω δύναται να δοθεί η δυνατό¬ 
τητα να δώσουν συμπληρωματικές εξετάσεις σε χρόνο 
που θα καθορίζεται με απόφασιντης Σχολής. 

δ. Οι απολυτήριες εξετάσεις διά την απόκτησιντου πτυ¬ 
χίου του Ιεροψάλτου διενεργούνται κατά τους μήνας, 
Ιούνιον, Σεπτέμβριον και Φεβρουάριον. 

ε. Η βαθμολογία των απολυτηρίων εξετάσεων αναγρά¬ 
φεται εις το πτυχίον και περιλαμβάνει τους εξής χαρακτη¬ 
ρισμούς: 

Άριστα 18 1/2-20 

Λίαν Καλώς 15 1/2-181/2 

Καλώς 12 1/2-15 1/2 

Σχεδόν Καλώς 10 -12 1/2 


Μετρίως 6 - 9 

Μετριώτατα 3 - 6 

Εις τους τυχόντος βαθμού “Σχεδόν καλώς” δίνεται α¬ 
πλόν αποφοιτήριον. 

στ. Εις τους μαθητάς οι οποίοι επιθυμούν να αποχωρή¬ 
σουν από την Σχολήν και έχουν υποστείτας προαγωγικάς 
εξετάσεις χορηγείται πιστοποιητικόν φοιτήσεως. 

ζ. Το πτυχίον Ιεροψάλτου της Σχολής παρέχει τα προ¬ 
σόντα διά τον διορισμόν του εις την θέσιν Ιεροψάλτου. 
Οσοι αποφοιτήσουν με άριστα, οφείλουν καλούμενοι από 
την Σχολήν να διδάξουν εις αυτήν. (Δύνανται να καθιερω¬ 
θούν βραβεία, υποτροφίες κ.λπ.). 

η. Όλοι οι μαθητές υποχρεούνται να λαμβάνουν μέρος 
εις τας οριζομένας υπό την Σχολήν εξετάσεις. Μαθηταί οι 
οποίοι δεν λαμβάνουν μέρος εις αυτάς αδιαιολογήτως, α¬ 
πορρίπτονται. 

Άρθρον 11 
Πειθαρχικοί τιμωρίαι. 

Εις τους μαθητάς δύνανται να επιβληθούν αι κατωτέρω 
ποινές: 

α. Επίπληξις κατ’ ιδίαν ή ενώπιον του διδακτικού προ¬ 
σωπικού. 

β. Αποβολή από 4-15 ημέρες, 
γ. Αποβολή οριστική, και 
δ. Μείωσις διαγωγής. 

Χαρακτηρισμός διαγωγής: Κοσμιωτάτη - Κοσμία. 
Άρθρον 12 

Όργανα, Βιβλία και Έπιπλα Σχολής. 

α. Διά κάθε καταστροφήν των περιουσιακών στοιχείων 
της Σχολής ευθύνεται εκείνος ο οποίος την προξένησεν ή 
ο κηδεμόνας του, ο οποίος υποχρεώνεται εις αντικατά- 
σι ασιν ή διόρθωσιν της βλάβης η καταβολή του αντιτίμου 
που θα καθορισθεί με απόφασιντου Δ.Σ. αφού προηγηθεί 
ο καθορισμός της ζημίας. 

β. Δύνανται να προβούν εις χρήσιντης βιβλιοθήκης της 
Σχολής το διδακτικόν προσωπικόν και εις ορισμένος πε¬ 
ριπτώσεις και οι μαθηταί της Σχολής. Αυτό είναι δυνατόν 
να γίνει μόνον εφόσον πρόκειται να διευκολυνθούν εις την 
μελέτην των. Δι’ οιονδήποτε άλλον σκοπόν απαιτείται 
προηγουμένως άδεια του Διευθυντού της Σχολής. 

Άρθρον 13 

Διά κάθε θέμα που δεν ρυθμίζεται από τον παρόντα 
Κανονισμόν αποφασίζειτο Δ.Σ. κατάτην κυρίαρχον κρίσιν 
του. 


Άρθρον 14 

Εις περίπτωσιν διαλύσεωςτης Σχολής, ολόκληρος η πε¬ 
ριουσία της, κινητή και ακίνητος ή χρηματική, ως και το 
αρχείον της παραδίδονται από το Δ.Σ. εις την Ιεράν 
Μητρόπολιν Καστοριάς. 

Άρθρον 15 

Η ισχύς του παρόντος κανονισμού αρχίζει από την δη- 
μοσίευσίντου εις την “Εφημερίδα της Κυβερνήσεως” και 
το περιοδικόν «ΕΚΚΛΗΣΙΑ». 

Άρθρον16 

Από τας διατάξεις του παρόντος κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Καστοριάς, το ύψος 
της οποίας δεν δύναται να προσδιορισθεί. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



